Ξένια Καλογεροπούλου

Η Ξένια Καλογεροπούλου (Αθήνα, 11 Σεπτεμβρίου 1936) είναι Ελληνίδα ηθοποιός και θεατρική συγγραφέας.

Βιογραφία
Ο πατέρας της, Αδαμάντιος Καλογερόπουλος, ήταν ιδιωτικός υπάλληλος ενώ η μητέρα της, Ίρα Οικονομίδου, ήταν ζωγράφος και ζούσαν στο Παλαιό Ψυχικό. Σε ηλικία 12 ετών και μετά τον χωρισμό των γονιών της, μετακόμισε με τη μητέρα της στην Κυψέλη. Ο γνωστός ηθοποιός του θεάτρου και του κινηματογράφου Γιώργος Παππάς ήταν θείος της.

Σπούδασε στη Βασιλική Ακαδημία Δραματικής Τέχνης του Λονδίνου. Ανέβηκε για πρώτη φορά στο θεατρικό σανίδι στη Γαλλία το 1956 στο έργο Γιατρός με το ζόρι, ενώ δυο χρόνια αργότερα στην Αθήνα στο έργο 6ος Αμερικανικός Στόλος.

Στον κινηματογράφο εμφανίστηκε για πρώτη φορά το 1958 στην ταινία Η κυρά μας η μαμμή. Το 1964 τιμήθηκε με το βραβείο πρώτου γυναικείου ρόλου στο Φεστιβάλ Κινηματογράφου Θεσσαλονίκης για την ταινία Γάμος αλά ελληνικά.

Από το 1965 ως το 1975 σχημάτισε το δικό της θίασο μαζί με τον τότε σύζυγό της Γιάννη Φέρτη. Το 1984 ίδρυσε το Θέατρο Πόρτα.

Συγγραφή
Ακολούθησε σταδιοδρομία στη συγγραφή θεατρικών έργων για παιδικό θέατρο, τα οποία παρουσιάζονταν στο Θέατρο «Πόρτα», όπως Οδυσσεβάχ, Ελίζα, Η πεντάμορφη και το τέρας, Οικογένεια Νώε, Ο ελαφοβασιλιάς, καθώς και το Σκλαβί, που απέσπασε τον Νοέμβριο του 2001 το Βραβείο δραματουργίας «Κάρολος Κουν». Το 2001 τιμήθηκε επίσης με το βραβείο παιδικής λογοτεχνίας του Ιδρύματος Κώστα και Ελένης Ουράνη. To 2022 ανακηρύχθηκε επίτιμη διδάκτορας του Πανεπιστημίου Θεσσαλίας.

Παρουσίαση
Στην Ελληνική Τηλεόραση παρουσίασε δύο τηλεπαιχνίδια, ένα τηλεοπτικό σταυρόλεξο το οποίο έφερε τον τίτλο Ζωντανό σταυρόλεξο και μεταδόθηκε από την ΕΡΤ (6 Μαρτίου 1983 - 18 Ιουνίου 1986), καθώς και την Τηλεοπτική τρίλιζα, που μεταδόθηκε από την ΕΡΤ2 (31 Αυγούστου 1987 - 8 Σεπτεμβρίου 1988). Το 2015 κυκλοφόρησε το βιβλίο της Γράμμα στον Κωστή από τις εκδόσεις Πατάκη.

Προσωπική ζωή
Σε πρώτο γάμο είχε παντρευτεί τον επίσης ηθοποιό Γιάννη Φέρτη. Έχει παντρευτεί σε δεύτερο γάμο τον συγγραφέα και μεταφραστή Κωστή Σκαλιόρα, ο οποίος πέθανε τον Οκτώβριο του 2013 και ήταν μαζί 37 χρόνια.

«Παιδική Σκηνή» - «Μικρή Πόρτα»
Η «Παιδική Σκηνή» είναι θέατρο για παιδιά το οποίο ιδρύθηκε στις 25 Οκτωβρίου του 1972. Μέχρι και τη χειμερινή περίοδο 1983-1984 στεγαζόταν στο θέατρο «Αθηνά» το οποίο βρίσκεται στη συμβολή των οδών Πατησίων και Δεριγνύ στην περιοχή του Πεδίου του Άρεως. Στις 10 Σεπτεμβρίου του 1984 η Καλογεροπούλου αγόρασε το χώρο του κινηματογράφου «Odeon» στη λεωφόρο Μεσογείων 59 στην περιοχή των Αμπελοκήπων και ίδρυσε σ' αυτόν ένα δικό της θέατρο το οποίο ονομάστηκε «Θέατρο Πόρτα» και απ' τη χειμερινή περίοδο 1984-1985 όλα τα έργα τα οποία ανέβασε τα έπαιξε εκεί. Από τότε λοιπόν η Παιδική Σκηνή την οποία είχε ιδρύσει ονομάστηκε «Μικρή Πόρτα».

Φιλμογραφία
ΈτοςΤίτλοςΡόλος1958Η κυρά μας η μαμμήΚαίτη Μπέκου-ΜουστάκηΤο τελευταίο ψέμμαεπιβάτισσα1959Η Λίζα το 'σκασεΛίζα ΠαπαδέαΚαλημέρα ΑθήναΞένιαΛαός και ΚολωνάκιΈλλη ΤζεβελέκηΓαμήλιες περιπέτειεςΈλενα ΜπισμπίκηΟ θησαυρός του μακαρίτηΛουκία Κανελοπιπερίδου1960Το μεγάλο κόλποΤο μεροκάματο της ευτυχίαςΑλίκηΣτρατιώτες δίχως στολήΑλίκη2000 ναύτες κι ένα κορίτσιΜπέτυ1961Αγάπη και θύελλαΆννα Ραΐση1962Συνέβη στην ΑθήναΧριστίνα1963Ο άσωτοςΚρινιώΑδελφός ΆνναΆνναΣυντρίμμια της ζωήςΡαχήλΟ μπαμπάς μου κι εγώΈλσα Μαυρογιάννη1964Ο ανήφοροςΓιάννα ΔημάδηΗ πρώτη αγάπηΧριστίναΣτη σκιά μιας άλληςΧριστίναΈνας μεγάλος έρωταςΜάρωΓάμος αλά ελληνικάΜίνα ΒέρουΤο κορίτσι της ΚυριακήςΜαρίνα1965Το μπλόκοΜυρτώΕγκατάλειψηΕλένηΤα σκυλιά της νύχταςΤασούλα1966Με τη λάμψη στα μάτιαΛενιώ1967Ανάμεσα σε δύο γυναίκεςΜαρία ΚανδήΔημήτρη μου... Δημήτρη μουΜαριάννα Καρρά-Σωτηρίου1968Ο σατράπηςΒαρβάρα ΝτούρουΟ πιο καλός ο μαθητήςΤζίναΤο πιο λαμπρό μπουζούκιΣοφούλα Πετρακάκη1969Ο παραμυθάςΕιρήνη ΠετρίδουΟ μπλοφατζήςΓιάνναΞύπνα καημένε ΠερικλήΑσπασία / Σία ΆσπαΟ άνθρωπος της καρπαζιάςΝίκηΚάθε κατεργάρης στον πάγκο τουΝανά Καρκανοραχάκη1970Οι Γενναίοι του ΒορράΚατερίνα Θεοφίλου1971Οι εγωιστέςΕλπίδα1972Αέρα! Αέρα! Αέρα!ΜαρίαΑγάπη μου παλιόγριαΆνναΟ άνθρωπος που έσπαγε πλάκα!Στεφανία2013Πριν τα μεσάνυχταΝαταλία2019Απόστρατοςθεία Φανή

Θεατρικές Παραστάσεις

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1958/1959 Χρυσή φυλακή Τζούντη Θίασος Μίμη Φωτόπουλου Θέατρο Μίμη Φωτόπουλου Πέλος Κατσέλης Ελληνική Θεατρική Περίοδος 1959/1960 Παραμύθι χωρίς όνομα Μαρία Θίασος Νέο Θέατρο Νέο Θέατρο Βασίλης Διαμαντόπουλος Ελληνική Θεατρική Περίοδος 1959/1960 Τα δέντρα πεθαίνουν όρθια Ισαβέλλα Θίασος Νέο Θέατρο Νέο Θέατρο Βασίλης Διαμαντόπουλος Ελληνική Θεατρική Περίοδος 1963/1964 Οργισμένα νιάτα Έλενα Τσαρλς Θίασος Δημήτρη Παπαμιχαήλ Θέατρο Διάνα Αλέξης Δαμιανός Ελληνική Θεατρική Περίοδος 1965/1966 Μια Κυριακή στη Νέα Υόρκη Αϊλίν Ταήλορ Θίασος Ξένιας Καλογεροπούλου - Γιάννη Φέρτη Στρατιωτικό Θέατρο Τίτος Φαρμάκης Ελληνική Θεατρική Περίοδος 1965/1966 Δέκα μικροί νέγροι Βέρα Κλέϋθρον Θίασος Ξένιας Καλογεροπούλου - Γιάννη Φέρτη Στρατιωτικό Θέατρο Τίτος Φαρμάκης Ελληνική Θεατρική Περίοδος 1968/1969 Ο σοβαρός κύριος Ερνέστος Σέσιλυ Θίασος Ξένιας Καλογεροπούλου - Γιάννη Φέρτη Θέατρο Όρβο Τίτος Φαρμάκης Ελληνική Θεατρική Περίοδος 1976/1977 Ο γλάρος Νίνα Θίασος Αλέκου Αλεξανδράκη - Νίκου Κούρκουλου - Νόνικας Γαληνέα Θέατρο Κάππα Φράνκ Χάουζερ Ελληνική Θεατρική Περίοδος 1984/1985 Ψύλλοι στ' αυτιά Ραϋμόνδη Θέατρο Πόρτα Θέατρο Πόρτα Μίνως Βολανάκης Ελληνική Θεατρική Περίοδος 1988/1989 Η Λοκαντιέρα Μιραντολίνα Θέατρο Πόρτα Θέατρο Πόρτα Σταμάτης Φασουλής Ελληνική Θεατρική Περίοδος 1998/1999 Η άποψη της Έιμι Εσμέ Θέατρο Πόρτα Θέατρο Πόρτα Νίκος Μαστοράκης Ελληνική Θεατρική Περίοδος 2013/2014 Έτσι είναι (αν έτσι νομίζετε) Φρόλλα Εθνικό Θέατρο της Ελλάδας Κτήριο Τσίλερ Δημήτρης Καραντζάς Ελληνική Θεατρική Περίοδος 2023/2024 The Humans  Θεατρικές Επιχειρήσεις Κάρολος Παυλάκης Θέατρο Μουσούρη Κωνσταντίνος Μαρκουλάκης

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές

Πηγές
Multimedia CD-ROM Ελληνικός Κινηματογράφος 1997 ΕΘΝΟDATA
Σαν σήμερα - Ξένια Καλογεροπούλου
Γράμμα στον Κωστή - βιβλίο της Ξένιας Καλογεροπούλου

Εξωτερικοί σύνδεσμοι
Κινηματογραφικές και θεατρικές εμφανίσεις στο Retro DB
Ξένια Καλογεροπούλου στο Internet Movie Database
Ξένια Καλογεροπούλου (φιλμογραφία) στο Filmy: Cine DataBase

Κατηγορία:Έλληνες θεατρικοί συγγραφείς
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Κατηγορία:Απόφοιτοι της Βασιλικής Ακαδημίας Δραματικής Τέχνης